
Резиме

Глобализација савременог тржишта захтева производњу све сложенијих производа, са великим бројем варијанти пројектних решења, ради прилагођавања специфичним захтевима крајњег потрошача. Конкуренција на светском тржишту, посебно изражена у машиноградњи,  ваздухопловној индустрији,  индустрији моторних возила, електронској и сличним индустријама, захтева стално повећање квалитета производа, смањење цена, смањење времена изласка производа на тржиште и флексибилну производњу. Параметарско моделирање има могућност контроле модела параметарски дефинисаним „водећим” димензијама, као и увођења недимензионих геометријских и других ограничења.Параметар као информација која у потпуности одређује модел протеже се кроз све нивое система, а савремени CAD/CAM системи имају двосмерну асоцијативност (измена параметра на неком нивоу – моделу изазива промену на свим осталим нивоима – моделима) .  Променом вредности параметара који дефинишу геометрију, може се аутоматски кориговати и технолошки модел , што значи да се на овај начин може остварити брза измена CNC програма – за делове, који су геометријски и технолошки слични, или – за нове варијанте призвода. У овом завршном раду је објашњено како функционише параметризација у склоповима.

Abstract

The globalization of the modern market requires the production of ever more complex products, with many variants of design solutions, to adapt to the specific requirements of the end consumer. Competition in the global market, especially in the mechanical, aerospace, motor vehicle, electronics and similar industries, required a constant increase in product quality, a decrease in prices, a reduction in the time to market and flexible production. Parametric modeling has the ability to control the model using ”leading” parameters, as well as by the introduction of non-dimensional geometric and other constraints. Parameter as an information that completely defines the model extends through the all levels of the system, and modern CAD/CAM systems have two directional associativity (changing a parameter at some level – a model causes change at all other levels, i.e. models). Changing the values of the parameters that define the geometry may automatically update the machining, as well, which means that a quick change of the CNC program can be achieved in this way for parts that are geometrically and technologically similar, or for new product variants. This bachelor thesis explains how parameterization in assemblies works.

1.0 Увод

Конкурентност на тржишту условљава скраћење времена реализације производа без обзира на његову комплексност. Из тог разлога, компаније се оријентишу ка глобалном пословању,  где државне границе не представљају ограничење, што има за последицу развој производа у колаборативном дистрибуираном окружењу где су честе размене података о производима за заједничке делове и компоненте [1]. 
Током развоја производа, инжењери се често сусрећу са непотпуним подацима о производима или са подацима о непотребним производима. Како би се отклонили непотребни подаци, односно кориговали постојећи, компаније улажу додатно време и новац за превазилажење оваквих проблема. У свету се могу срести многобројни примери. Рецимо, једна компанија је навела да је се током унапређења/корекције својих производа суочила са проблемом неквалитетних CAD (енгл.Computer Aided Design - пројектовање помоћу рачунара) модела, па је имплементација анализе применом коначних елемената (енгл.Finite Element Analysis - FEA) и брзе израде прототипова (енгл.Rapid Prototyping - RP) на постојећим моделима, као и израда програма за CNC (енгл.Computer Numerical Control – нумеричко управљање машине рачунаром) машине захтевала утрошак додатног времена и новца. Даље, произвођач компјутерске опреме проценио је да унутар компаније и између компаније и њених коопераната постоји око 450.000 размена података о производима сваке године. Међу тим подацима, постоје и подаци који су неупотребљиви или их је потребно кориговати. На те активности је било неопходно утрошити додатно време, што је увећало трошкове компаније. Сличан проблем се јавио и у јапанској аутомобилској индустрији, која годишње има око 250.000 размена података о производима. Њихови трошкови су приближно 68 милиона долара годишње тако да се дневно утроши, односно изгуби око 1,5 сат за корекције, замену или брисање података [1].
Током протеклих година показало се да компаније које раде искључиво на реализацији производа, у смислу испуњења свих захтева купаца, могу бити добро прихваћене на тржишту остварујући велику добит. Да би један производ имао све квалитете, потребно је ангажовати више тимова стручњака који ће обављати различите провере истовремено. Циљ је бржи одзив на захтеве потрошача. Уколико компанија испуни све захтеве потрошача, у смислу квалитетног пројектовања и квалитетне израде производа, могу се надати прихватљивости на тржишту и константном потражњом за сарадњу са другим компанијама. Да би компанија расла на тржишту потребно је да стално напредује и повећава разноврсност понуде. На крају 20. века дошло је до велике примене информационих технологија у производњи. Како су ове технологије утицале на развој производње, тако су утицале и на развој и унапређење нових концепата и филозофија у инжењерству. Управо један од кључних концепата који је у таквим условима значајно унапређен је концепт конкурентног инжењерства. Карактеристике овог концепта се односе на истовременој примени различитих активности током развоја производа (у смислу провере дизајна, симулације производње, провере напонских стања и сл) што значајно утиче на смањење времена за реализацију производа [2].

Конкуретно инжењерство се може дефинисати на више начина. Међутим, суштина било које дефиниције се односи на истовремено одвијање различитих активности током развоја производа у колаборативном окружењу где је могуће правовремено открити и решити могуће проблеме. Имплементација оваквог типа концепата у компанијама намеће потребу за применом савремених техника и технологија које би то омогућиле. У првом реду се налазе тзв. CAx (енгл. Computer Aided x- рачунаром подржане x) технологије [2].
Упоредо са развојем и применом конкурентног инжењерства развија се и, у све већој мери, примењује колаборативно инжењерство. Колаборативно инжењерство је метода за развој и реализацију производа која обезбеђује сарадњу дистрибуираних тимова инжењера кроз примену рачунарских мрежа и софтверских алата (Слика 1.) [2, 3].

Слика 1. Дистрибуирани тимови у колаборативном инжењерству [3]
Разлози за географски дистрибуиране тимове су различити, а као неки од њих се наводе: локалитет одређених ресурса и обезбеђење компетенције на тржишту или повољнији трошкови производње. У оваквом окружењу, рачунарско моделирање се користи у целокупном процесу развоја производа. То подразумева радне станице високих перфоманси са напредним софтвером за визуелизацију и моделирање, велике брзине за пренос података, компатибилни медиј за размену података, одговарајуће стандарде (укључујући и оне за представљање података о производу). Потреба за колаборативним радом наставља се и када производ уђе у прелиминарне и детаљне фазе реализације. У таквом окружењу, инжењери комуницирају дељењем информација и постизањем договора [2, 3].
Сматра се да је колаборативно инжењерство важно за било коју инжењерску компанију која жели да опстане на садашњем тржишту. Растућа сложеност производа и процес моделирања повећали су значај ефикасног развоја производа. Притисак за смањењем времена циклуса развоја производа, инжењеринга и производње учинило је неопходним да се побољша интеграција ових функција и управљање производима. Сарадња је један од главних захтева за инжењеринг данас. Прелаз са традиционалног моделирања и производње на нови виртуелни модел се генерално примећује где је незаобилазно коришћење савремених CAx технологија. Другим речима, традиционални модел, који представљамодел са ограниченом разменом информација, статичком организационом структуром и готово никаквом сарадњом међу конкурентима, је готово елеминисан [3].
2. CAx технологије
2.1 Развој CAD технологија

Развој CAD технологија датира од 50 - тих година прошлог века (Слика 3). Један од првих програма којим је било омогућено цртање на тадашњим рачунарима јесте Sketchpad. Овај програм се сматра претечом савремених CAD система и кроз њега су повезане информационе технологије тог времена са принципима рачунарске графике. Развијен је о оквиру Lincoln лабораторије на MIT - у (Massachusetts Institute of Technology) од стране I. Sutherland - а, за коју је добио бројне награде (Слика 2). Кроз програм Sketchpad, I. Sutherland је показао да се компјутерска графика може користити и у уметничке и у техничке сврхе [4,5].

Слика 2. Радно окружење у оквиру програмаSketchpad [4]
Sketchpad је први програм који је икада користио читав графички приступ, а заснивао се на објектно орјентисаном програмирању. Главна идеја је била да се створе цртежи који би се могли створити у много дупликата. Ако би корисник променио генерички цртеж, измениле би се и сви остали. Геометријска и димензиона ограничења су још једна битна карактеристика Sketchpad–а па је било могуће дефинисати оријентацију и дужина линије или угао између две линије, и сл [4,5].
На основу претходног, закључује се да су први CAD системи служили су само као замена папира, лењира, шестера, итд.за цртање. Инжењери су и даље радили у дводимензионалном (2Д) окружењу. У оваквим условима, дошло је до повећања продуктивности, али и трошкова јер је било потребно да инжењери науче како да користе рачунаре и пратеће софтвере/апликације. Неопходне модификације и ревизије је било једноставније и брже урадити на рачунару.

Слика 3. Развој CAD система [6]
Са развојем рачунара и софтвера за рачунаром подржане технологије, дошло је до експанзије у њиховој примени у компанијама различите величине. Први 3D модели били су тзв. жичани модели.

Жичани модел приказује објекат као скуп темених тачака и граничних ивица. Жичани модел дефинише елементарна својства објекта: контуру објекта, оријентацију у односу на окружење и функцију у склопу. Жичани модел нема скривених линија, па је тешко брзо тумачити геометријску форму (Слика 4) [7].

Слика 4. Жичани модел [7]

На почетку друге половине прошлог века, са већом или мањом успешношћу су се развијали софтвери за 3Д моделирање. Међутим, права експанзија у овој области јавља се 80-тих година прошлог века када долази до појаве софтвера заснованих на површинском, односно запреминском моделирању.

Предности геометријских модела које нуди површински модел је описан теменим тачкама, граничним ивицама и граничним површинама. Овај опис је интуитивнији од жичаног јер омогућава кориснику јаснију слику о моделу производа или склопа у простору.
Запремински модел описан је теменим тачкама, граничним ивицама, граничним површинама и материјализованом запремином. Већина софтвера за моделирање користе запремински модел као основни модел (Слика 5) [7].

Слика 5. Површински и запремински модел [7]
2.2 CAD/CAM технологије

Софтверски алати и технологије за аутоматизацију пројектовања, анализе, тестирања и израде производа описују се скраћеницом PLM  систем (engl. Product Lifecycle Management system), односно системи за управљање животним циклусом производа) [2].

Основу PLM система чине софтверски алати који се везују за одређене фазе израде производа, и то (Слика 6) [2]:

· CADсистеми,

· CAM системи (engl.Computer Aided Manufacturing - рачунаром подржана производња),
· CAE системи (engl.Computer Aided Engineering - рачунаром подржани нжењеринг).

CAD системи престављају скуп софтверских алатаи технологија који дају погодности током рада на производу. Те погодности су формирање тела, модификације, размена цртежа и сл. Данашњи CAD системи се базирају на тродимензиналном моделирању производа, што инжењерима пружа реалнију слику о производу [2].
У неким случајевима, пре производње потребно је извршити неке инжењерске анализе, као што су: анализе коначним елеменатима (FEA), трајност, оптимизација, и сл.
Када се заврши са моделирањем и анализом производа (уколико је била потребна) врши се физичка израда производа. За ову операцију користе се CAM системи. У основи, ови системи се користе за пројектовање обрадног поступка и генерисање програма за нумеричко управљање машине, али се користе иза симулацију и оптимизацију производње како на нивоу једне машине тако и на нивоу фабричког постројења.
CAE системи се баве анализом производа пре пуштања производа у производњу. Они се састоје од софтверских алата за анализу и симулацију физичких карактеристика производа.

Слика 6. Дисциплине CAD/CAM технологија:

(a) CAD дисциплине, (b) CAM дисциплине, (c) CAD/CAM систем као интегратор [2]
CAD/CAM/CAE технологије представљају скуп савремених научних, техничких и информационих дисциплина усмерених ка изучавању и примени метода брзог развоја производа и процеса [2].
На слици 7 може се видети шта је све потребно да би се дошло до коначног производа. Када се добије захтев од купца за неки производ, потребно је скицирати модел, урадити моделирање производа и пре пуштања у производњу потребно је урадити све потребне анализе и тестирања, да би се виделе све његове добре и лоше особине. Када се ураде све анализе и тестирања, ако је модел исправан, иде у пре-производњи и након тога у коначну производњу.

Слика 7. Концепт развоја производа [8]
Савремени PLM систем, поред основних CAD/CAM/CAE алата, поседују и алате као што су (Слика 8) [2]:

· CAPP (engl. Computer Aided Process Planning – пројектовање технологија помоћу рачунара),
· CAI (engl. Computer Aided Inspection - контрола производа и процеса помоћу рачунара),
· CAQ (engl. Computer Aided Quality – рачунаром подржан квалитет производа),
· CAx.

Са циљем интеграције свих релевантних активности развоја производа процеса, неопходан је и следећи скуп алата [2]:
· KAD (engl. Knowledge Aided Design – знањем подржано пројектовање),
· KAE (engl. Knowledge Aided Engineering - знањем подржан инжењеринг),
· KAM (engl. Knowledge Aided Manufacturing – знањем подржана производња),
· CPD (engl. Collaborative Product Development - колаборативан развој производа),
· PDM (engl. Product Data Management – управљање подацима о производу).

KAx технологије или технологије подржане знањем, представљају стандардне алате за развој апликација (C++, Visual Basic, Java и сл). Усмерене су ка моделирању кључних карактеристика производа. Примена ових технологија је пожељна, јер знатно скраћују време израде производа, смањују укупне трошкове производа, итд.
Применом свих алата и технологија које су наведене, ствара се и могућност за реализацију најсавременијих концепата, стратегија и приступа за брз и квалитетан развој. То су:

· IPPD (engl. Integrated Product and Process Development – интегрисан развој производа и процеса),
· cPDm  (engl. Collaborative Product Definition management – управљање колаборативним развојем производа),
· SCM  (engl. Supply Chain Management – управљање ланцима снабдевања), итд.

Слика 8. Софтверски алати, концепти и стратегије PLM система [2]
3. Моделирање засновано на параметрима
3.1 Параметри

Појавом великог броја производа, који се разликују у димензијама, јавља се потреба за убрзањем процеса моделирања. Убрзање процеса моделирања могуће је постићи увођењем параметарског моделирања. Термин параметарско моделирање означава употребу параметара за контролу димензија и облика CAD модела. Сваки параметар има своју вредност која припрада одређеној категорији, и то [2]:

· целобројна,

· реална,

· знаковна,

· логичка,

· физичка,

· геометријска и сл.

Вредности параметара се задају на различите начине:

· системски - задаје их сам програм, 

· директно - учитавањем из базе података, 

· индиректно - путем релационих зависности.

Тип и број параметара зависе од типа модела који се формираи од параметара основног профила. На пример, дуж је одређена само једним дужинским параметром (на пример, 100мм) (Слика 9а); правоугаоник са два дужинска параметра (на пример, дужина 100мм и ширина 70мм) (Слика 9б); правоугаона призма као моделска форма има три параметра, дужину (на пример, 100мм), ширину (на пример40мм) и висину (на пример100мм) (Слика 9в) и слично [2, 9].

Када се неком моделу додаје и материјал, тада се аутоматски додају и параметри који описују моделску форму материјала, као што су густина, модул еластичности, затезна чврстоћа, и сл. Ти параметри су битни за инжењерске прорачуне у разним симулацијама и анализама реалних услова употребе.

Параметри могу бити [2]:

· систематски, и

· кориснички.

Систематски параметри су параметри које задаје сам CAD/CAM систем. Док су кориснички параметри, параметри које инжењер уводи сам у зависности од његових потреба. Параметре аутоматски задаје сам систем одмах након скицирања, али је могуће променити их у било ком тренутку, што је велика предност оваквог моделирања.

Слика 9. Примери параметара основних профила моделских форми: (а) дуж, (б) правоугаоник, (в)правоугаона призма

Недостатак параметарског моделирања је што је потребно уложити више времена и труда у процесу моделирања елемента, али се исто тако у већини конструкција уложено време и труд исплате. Међутим, при вршењу разних анализа, овај приступ може бити од велике помоћи [10].
3.2 Релационе зависности

Увођењем релација у склоп добија се могућност за одржавањем димензионалних односа између компоненти у склопу [2].
Један од делова на коме је уведена релације је окретач. Направљена је релациона зависност да је унутрашњи пречник увек мањи за 5мм од средњег пречника окретача. Унутрашњи пречник у овом случају је d=15мм, док је средњи пречник D= d+15мм=20мм . Модел са слике представља основни модел, без промена релација. (Слика 10). Променом унутрашњег пречника окретача аутоматски се мења и пречник који је задат релацијом.

Слика 10. Пример релационе модеификације модела:
(а) основни модел, (б) измењени модел

Суштина релационих зависности је да релације могу бити и сложеније али је битно да се не мења њихова основна намена.
3.3 Однос „родитељ - дете“

Зависност одређена редоследом формирања моделских форми или склапања делова у склоп и њиховом међусобном повезаношћу назива се однос „родитељ - дете“ [2].

Однос „родитељ - дете“ (engl. parent –child relationship) представља међусобну зависност међу компонентама у склопу и моделских форми у моделу. Компоненте „дете“ се не могу налазити у склопу, односно на моделу без компоненте „родитеља“, док је обрнута ситуација могућа. За тај однос је од пресудне важности:
· редослед формирања моделских форми, односно склапања компоненти у склопу,

· међусобна повезаност моделских форми у моделу, односно компоненти у склопу.
На самом почетку моделирања неопходно је правилно раздрадити моделирање производа. Однос „родитељ - дете“ је у уској вези са параметарских моделирањем.

Овај однос је приказан на компоненти Окретача (Слика 11 а) . Брисањем отвора (Слика 11 б) окретач не губи моделску форму цилиндра. Међутим, брисањем цилиндра (Слика 11 в) аутоматски се бришу и отвори на окретачу. Брисањем заобљена отвори остају и цилиндар не губи своју моделску форму (Слика 11 г).

Слика 11. Однос „родитељ - дете“

   (а) модел, (б) модел без отвора, типа „дете”
 (в) модел без дела за ручицу, типа  „родитељ“

      (г) модел без заобљених ивица, типа „дете“.                                                                          

4. Склопови

4.1 Моделирање склопова

Већина инжењерских конструкција има више од једне компоненте и такве конструкције чине склоп. Компоненте које чине склоп могу бити подсклопови или појединачни машински елементи. Компоненте склопова се могу моделирати одвојено а у већини случајева их обављају различити пројектанти. Поједине компоненте није потребно моделирати јер постоје као стандардни елементи у систему тзв.електронског каталога (engl. E- catalogues). Те компоненте су завртњеви, наврткеи сл. Склоп (као и подсклоп) представља скуп међусобно спојених компоненти и ограничења међу њима [2].
Моделирање склопова је наставак моделирања делова и одликује се важним карактеристикама [2]:

· Склопови поседују хијерархијску структуру, односно веома је битно да постоји редослед убацивања компоненти у склоп због правилне монтаже, и
· Компоненте склопа су просторно и међусобно позиционо ограничене, односно међусобни положај компоненти склопа је тачно дефинисан.

Хијерархијска структура склопа може се преставити у облику стабла модела склопа (Слика 12), које се састоји од:

Слика 12. Стабло модела склопа [2]

· Корена, који представљају склоп у целини - налази се на самом врху, на нултој дубини и на n-том хијерархијском нивоу,
· Грана, као веза међу компонентама - налазе се на вишем хијерархијском нивоу и омогућавају повезивање компоненти у склоп,
· Чворова, у облику индивидуалних целина склопа - налазе се одмах испод корена и представљају неки подсклоп,
· Лишћа, које чине компоненте.

Пример односа подсклопова и компоненти у склопу, као и њихова хијерархијска структура дата је на слици 13.

Слика 13. Стабло модела алата за обликовање лима
Планирање креирања модела склопа обухвата неколико фаза:

· Појединачно пројектовање сваке компоненте, па израда склопа (engl. Bottom-Up),
· Пројектовање компоннти у контексту склопа (engl. Top-Down),
· Геометријске зависности симетричности и умножавања моделских форми,
· Анализу редоследа креирања модела склопа.

4.3 „Top-Down”
„Top-Down” или одозго на доле приступ је погодан за склопове који имају више хиљада делова.
Прва фаза у овом приступу подразумева стварање опште шеме распореда делова модела. Састоји се од координатног система, тачака, оса, скица, параметара, релација и др. Односно, скелетним моделом је дефинисано креирање запреминских модела компоненти и односа међу њима. 
У овом приступу је знатно веће коришћење скелетног модела него у Bottom-Up. Због тога је руководиоцу пројекта много лакше да расподели задатке тимовима инжењера, и самим тим ће знатно скратити време израде самог производа. У суштини,  овај приступ подразумева креирање појединачних машинских делова и подсклопова у контексту склопа. Делови се моделирају у односу један на други.
На слици 14 се види како је блок мотора креиран приступом одозго на доле. Познате су габаритне мере блока мотора. Унутар тог блока неопходно је да се сместе клипњаче, цилиндри, коленасто вратило и сл. Како би то било могуће, неопходно је сагледати комплетан однос компоненти унутар блока мотора, па тек онда извршити моделирање.

Слика 14. Моделирање преко приступа одозго на доле
4.2 „Bottom-Up”
„Bottom-Up”  је најчешћи приступ креирању модела склопа. Суштина је у томе што се засебно креирају делови па се убацују у склоп. Модел склопа Алата за обликовање лима креиран је овим приступом јер склоп нема велики број компоненти. Стога, било је неопходно креирати све нестандардне компоненте (Табл. 1), док су стандардне компоненте увезене из стандардних каталога. 
Табела 1. Компоненте Алата за увијање лимених трака

Прва компонента назива се основна или базна. Када се она убаци у склоп, потребно је да се фиксира. Све остале компоненте у склопу се позиционирају и ограничавају у односу на њу. Прва компонента у поменутом склопу је Носећа плоча и у односу на њу, дирикетно или индиректно, су позициониране и остале компоненте (Слика 15 и Слика 16).

Слика 15. Компоненте склопа Алата за обликовање лима
[image: image33.png]Relations
Constraints

Applications

K] CATIA VS - [Alat z2 oblikovanje lima_FINAL CATProduct]
ENOVIAVSVPM _ File

‘

gloloEaglRl; ©

PO E AN BY ! I

J

Rl

HDEEEE L pw

Gl

E Multilevel assembly model for t X+

C Y @ sciencedirectcom/science/article/pii/S0010448510002307

N Wewdzoptimzscie o DFF @ MATLAB () Rotstion Aboutan.. 8 code

' ScienceDirect

Outline
Abstract

Keywords
1. Introduction
2. Related works

3. Top-down product design process

4. Multi-level assembly model for top-down assembly des...

5. Inheritance mechanisms
6. Top-down assembly design sample
7. Discussion

8. Conclusion and future works

Acknowledgements

Computer-Aided Design

, October 2012, Pages 1033-1048

ELSEVIER

Multi-level assembly model for top-down design
of mechanical products

B Show more

Abstract

oD% 0OGGBWaEDBOBO @

@ Rigid Body Transior.. @ MATLAB tutoriakA.. @ STATS:We CheckO.. '@ P3C|Pesymamavs. @ (6)Bubbleloopra.. W8 wwwsmamodgov..  35th Intemationsl C..

[ Other boskmrks

Journals & Books aQ ® Create account

Part of special issue:

Fundamentals of Next Generation CAD/E
Systems

Edited by Yong Zeng, Imre Horvith

Other articles from this issue ~

Cognitive, collaborative, conceptual and crea
October 2012, pp.

) Purchase PDF View details v

Grounded discovery of symbols as concept-Jan...
October 2012, pp.

) Purchase PDF View details v

Learning the “Whys": Discovering design ration...

References To enable next generation CAD tools to effectively support top-down design of October 2012, pp.
3 Show fulloutine products, a top-dovwn assembly design process is refined from the traditional ) Purchase POF View detals
. ‘product design process to better exhibit the recursive-execution and structure- e s s
E® Figures (29) evolvement characteristics of product design. Based on the top-down assembly
E design process, a multi-level assembly model is put forward to capture the bstract o
® r information, skeleton information and detailed information involved. The multi- M
] 2 2 level assembly model is a meta-level implementation and is easy to be extended.
y p ¥
p = Moreover, the inheritance mechanisms are explored to ensure the feasibility of Citing articles (56) v
i xp] y
- . information transferring and conversion between different design phases in the
& . %? top-down assembly design process. A top-down assembly design sample is analyzed  Article Metrics ~
& oo at length to show the application effects of the multi-level assembly model and the
ul 3 relevant inheritance mechanisms. In addition, a practical topic about the model Citations
P P
“« » . o : i o
—— - r — T — — - FE— adaptation of existing CAD systemms i also discussed for a broader applicstion of the  —————— -
2 NSy nEncw @ BAR uEHenQQALBTABE ) B8 ¢ @ 248 P% Zora top-down assembly design. Finally, the conclusion of the work and the future
Select an object or a command =] directions for further exploration are given. Feedback () -

o) s (@ Cal = o) s (@




Слика 16. Модел алата за обликовање лима

4.4  Параметри у склопу

Увођењем параметара у склопове могуће је мењати поједине димензије у склопу, а да склоп не изгуби замисао конструктора. Промена димензија на једном месту мења и друге димензије да би се сачувао однос свих елемената у склопу, односно с променом геометрије помоћу параметара аутоматски се мења облик и положај дела у склопу.
За реализацију корисничких и аутоматских рутина рада, од битног значаја је да CAD софтвер садржи могућност екстерне контроле параметара који се користе у моделу. Екстерна контрола модела се може посматрати са аспекта контроле модела ван софтвера за моделирање, односно са аспекта контроле модела ван модула за креирање модела. Тако на пример, екстерна контрола модела у првом случају може се вршити коришћењем табеле фамилије делова, односно табела у MS Excel-у (Слика 17) [11].

Слика 17. Повезивање екстерних параметара и геометрије

5. Алат за обликовање лимених трака

Алати за обликовање лимених трака су намењени увијању челичних лимених трака за декорацију ограда раличитих намена, гарнишли и сл (Слика 18) . Траке могу бити кружног, квадратног, правоугаоног, шестоугаоног, итд. попречног пресека (Слика 19).

Слика 18. Декорација настала увијањем лимених трака [12]

Слика 19. Различити облици увијених лимених трака [13, 14]
Систем рада поменутог алата је веома једноставан. Помоћу завртњева алат се са доње стране везује за чврст непомични ослонац. Лимени полуфабрикат се стеже помоћу завртњева са доње стране за покретну вођицу, док је са горње стране везан за ротирајући сегмент алата (Слика 20). Ротација горњег сегмента алата обезбеђена је ротацијом ручице. Ротација се врши све док се не достигне жељена увијеност полуфабриката. Посматрано са аспекта отпорности материјала, увијање настаје дејством момента силе и представља такав вид напрезања у коме се у сваком попречном пресеку штапа јавља само момент који се обрће око осе штапа. При оваквој врсти напрезања не постоје аксијална и трансверзална сила, као ни момент савијања (Слика 21).  [15, 16]

Слика 20. Прицип рада Алата за увијање

Слика 21. Увијање четвороугаоног штапа

Како је било потребно да се врши управљање моделима из склопа, креирање појединачних компоненти модела извршено је без дефинисања параметара.

Компонента у склопу Алата за увијање лимених трака која би могла често да се мења је Припремак због свог попречног пресека. Уколико се повећа попречни пресек на компоненти Припремак, постоји могућност да дође до колизије са и задирања унутар компоненти Окретача и Вођица (Слика 22).

Слика 22. Задирање унутар вођице
Како корисник не би био опетерећен сталним изменама димензија на неколико компоненти, анализом склопа одлучено је да се уведу јединствени параметри у склопу за које су везане следеће компоненте: 
· на окретачу,

· на вођица покретна,
· на припремку,

· на лежају.

Слика 23. Параметри у склопу
Са слике 23 се види да пречници отвора на датим компонентама зависе од димензија припремка.
Ове параметре уводимо, да бисмо могли да обликујемо лимове различитих облика и димезија без промене целог алата. Променом параметара на овим деловима у склопу добијамо могућност за обликовање лимова разних величина у кратком временском периоду.
На самом почетку дефинишемо параметре у модулу за склапање делова – (engl. Assembly Design),   d = 15мм као обичан параметар, а D= 20мм дефинишемо преко формуле  ( Слика 24 и Слика 25).
Tools → Formula → Add Formula

         Слика 24. Дефинисање параметра преко формуле

Слика 25. Приказ параметара у стаблу

Након дефинисања параметара, провера се да ли је све чекирано како треба  Слика 26).
Tools → Options 

Слика 26. Чекирање битних ставки
Након провере креће се са увођењем релација у склоп.

Прво се уводе релације на покретној вођици (Слика 27 а,б).
[image: image47.png]Hole Definition 7 %

Ecension | Type | Thresd Defntion |

Up o Last 5

Diameter: =1 2|
Depth: [Omm |

Edit

Limit: Addtolerance
Offset: Change step *
Measure Between
e Meagure ftem.

Reverse || Add Multple Vlues.

' Normal to surface. s fonoe

Edit Comment

Lock

@ carce| e






Слика 27 а. Увођење релација на покретној вођици

Слика 27 б. Увођење релација на покретној вођици
После увођења релација на Покретној вођици, уводе се релације на Окретачу (Слика 28 и Слика 29).

Слика 28. Увођење релација на окретачу (унутрашњи пречник)

Слика 29. Увођење релација на окретачу (спољашни пречник) 
Увођење релација на лежају је приказано на слици 30.

Слика 30. Увођење релација на лежају

На самом крају , релације се уводе на припремку (Слика 31). На припремку се поставља услов да је пречник припремка увек мањи од пречника кружнице, коју чини основа.
Геометријско дефинисање припремка је извршено коришћењем кружнице, због отвора на осталим компонентама. Пречник помоћне кружнице на припремку једнак је пречнику отвора. Овакав начин је урађен да не би било неопходно дефинисање додатне релационе зависности.

Слика 31. Увођење релација на припремку
Закључак
Данашњи произвођачи сусрећу се са различитим потешкоћама које су укључене у процес развоја производа и које морају бити превазиђене ради међународне конкурентности. Једна од тих потешкоћа је управо време, зато се параметризацијом постиже знатно скраћење времена моделирања производа.

У овом завршном раду је показано како се параметризацијом појединих делова може доћи до бржег обликовања трака било ког попречног пресека и дужине.

Параметри имају велики утицај у процесу моделирања производа, управо због бржег моделирања производа, па је пожељно њихово коришћење у што већој мери.
Увођењем параметара у Алат за обликовање лимених трака, за кратко време се може извршити додатна обрада лимених трака – увијање, разних попречних пресека и димезија.
Пожељно је увести додатне контролне механизме, због стандардних елемената у склопу, као што је лежај, и да се на основу тих провера дефинишу додатне релационе зависности.

